Tūkstantmečio premijos uždaviniai

Tūkstantmečio premijos uždaviniai – septyni matematikos uždaviniai, už kurių išsprendimą Klėjaus matematikos institutas 2000 m. gegužės 24 d. pažadėjo po 1 milijono JAV dolerių premiją.Arthur M. Jaffe „The Millennium Grand Challenge in Mathematics“, „Notices of the AMS“, June/July 2000, Vol. 53, Nr. 6, p. 652-660  

Tie septyni uždaviniai yra:

 Birčo-Svinertono-Dajerio hipotezė
 Hodžo hipotezė
 Navjė-Stokso lygčių sprendinių egzistavimas ir glodumas
 P ir NP lygumas
 Puankarė hipotezė
 Kvantinės Jango-Milso teorijos egzistavimas su masės tarpu
 Rymano hipotezė

Uždaviniai buvo paskelbti 2000 m. Paryžiuje, Prancūzijos kolegijoje, siekiant panašumo į Hilberto 1900 m. Paryžiuje, matematikų kongrese, paskelbtus 23 Hilberto uždavinius.

Iki 2019 m. buvo išspręstas tik vienas, penktasis uždavinys, tai yra Puankarė hipotezė, kurią įrodė Grigorijus Perelmanas. 2010 m. jis už tai buvo apdovanotas 1 milijono dolerių premija,Prize for Resolution of the Poincaré Conjecture Awarded to Dr. Grigoriy Perelman  tačiau atsisakė ją priimti dėl to, kad jam nepatinka organizuotos matematinės bendrijos sprendimai ir jis mano, kad Ričardo Hamiltono indėlis į šio uždavinio sprendimą yra nemažesnis, negu jo.Последнее "нет" доктора Перельмана

 Išnašos 

Kategorija:Matematika